На основу члана 61. став 5. Закона о становању и одржавању зграда („Службени гласник РС“, број 104/16), члана 37. став 1. тачка 6. Статута општине Инђија („Службени лист општине Инђија“, број 9/13 – пречишћен текст и 7/18),

Скупштина општине Инђија на седници одржаној дана, 10. децембра 2018. године, донела је

**ОДЛУКУ**

**О БЕСПОВРАТНОМ СУФИНАНСИРАЊУ АКТИВНОСТИ**

**НА УРЕЂЕЊУ ФАСАДА ЗГРАДА**

**Члан 1.**

Овом одлуком, уређује се бесповратно суфинансирање активности на уређењу фасада зграда на територији општине Инђија (у даљем тексту: Општина), поступак доделе средстава, као и проценат учешћа и услови под којима општина Инђија учествује у суфинансирању ових активности.

**Члан 2.**

Општина обезбеђује средства за бесповратно суфинансирање активности на уређењу фасада зграда на територији Општине, и то:

1. за зграде које представљају споменик културе у смислу закона којим се уређује

заштита културних добара;

1. за зграде вишепородичног становања.

**Члан 3.**

Скупштина општинe, Одлуком о буџету за сваку буџетску годину опредељује средства за бесповратно суфинансирање активности на уређењу фасада зграда.

Општина учествује у суфинансирању активности на уређењу фасада зграда на следећи начин:

1. за зграде из члана 2. став 1. тачка 1. у износу од 90%, од предрачуна потребних

финансијских средстава;

1. за зграде из члана 2. став 1. тачка 2. у износу од 50% од предрачуна потребних

финансијских средстава.

**Члан 4.**

Активности на уређењу фасаде зграде које се суфинансирају у складу са овом одлуком изводе се на зградама као архитектонским целинама, по правилу материјалима и опремом који су идентични изворним, односно сличним материјалима и који одговарају прописаним стандардима, техничким нормативима и нормама квалитета.

На зградама које су споменици културе, у смислу закона којим се уређује заштита културних добара, одабир материјала и опреме врши се у складу са условима прибављеним од стране надлежне установе.

Суфинансирање активности на уређењу фасада зграда обухвата све потребне радове на обнови фасада с обзиром на тип, облик, врсту грађевине и врсту материјала којима су грађене.

Суфинансирање активности на уређењу фасаде, не може се вршити за зграде на којима је потребно предузети било коју од следећих активности:

1. захвате на обнови крова;

2. набавка нових столарских и браварских елемената фасаде (прозори, врата, застакљени зидови, носиве конструкције фасадних система с монтажним материјалом, ограде и слично) који се уграђују у или на спољни зид или ивицу зграде према негрејаном простору;

3. санација капиларне и темељне влаге;

4. конструктивна санација зграде.

**Члан 5.**

Суфинансирање активности уређења фасада зграда спроводи се на основу јавног позива.

Одлуку о расписивању јавног позива за бесповратно суфинансирање активности на уређењу фасада зграда, доноси Општинско веће.

Јавни позив садржи:

1. активности које се суфинансирају;
2. износ средстава опредељених за суфинансирање;
3. право учешћа на јавном позиву;
4. документацију која се подноси уз пријаву;
5. рок за подношење пријаве;
6. време отварања пристиглих пријава;
7. начин и роковe плаћања;
8. износ средстава изражен у процентима, који се финансира из средстава

буџета Општине, а у складу са чланом 3. став 2. ове одлуке;

1. критеријуме за рангирање;
2. рок за објављивање ранг листе;
3. рок за објављивање коначне Одлуке о пројектима који ће бити суфинансирани.

Уз пријаву из става 3. тачка 4. овог члана, обавезно се подноси следећа документација:

1. препис листа непокретности, са копијом плана катастарске парцеле, не старији од шест месеци;
2. доказ да је подносилац пријаве обезбедио средства потребна за реализацију пројекта;
3. решење надлежне инспекције којим се налаже извођење радова на уређењу фасаде, у циљу отклањања непосредне опасности по живот, здравље и безбедност људи, уколико је такво решење донето;
4. решење о регистрацији стамбене заједнице, уколико се ради о стамбеној заједници;
5. Одлука скупштине стамбене заједнице о подношењу пријаве на јавни позив из става 1. овог члана, на основу претходно утврђеног програма одржавања зграде;
6. извод из програма одржавања зграде из којег произилази да је за текућу годину предвиђена активност на уређењу фасаде, ако је подносилац пријаве стамбена заједница;
7. техничкa документацијa потребнa за извођење радова у складу са Законом о планирању и изградњи (технички опис и попис радова, или било који други документ издат од стране стручног лица, а из ког се види процењена вредност радова);
8. за зграде из члана 2. став 1. тачка 1. претходни услови издати од установе надлежне за заштиту културних добара;
9. друга документација од значаја за спровођење пројекта.

**Члан 6.**

Пријава се може поднети само за зграде из члана 2. ове одлуке.

Пријаву могу поднети власници зграде, односно стамбена заједница преко управника.

Јавни позив се објављује на званичној интернет страници општине Инђија [www.indjija.net](http://www.indjija.net), огласној табли Општинске управе општине Инђија, на порталу Е-управе, као и у локалним медијима.

**Члан 7.**

Поступак јавног позива спроводи Комисија за избор пројеката за бесповратно суфинансирање активности на уређењу фасада зграда на територији општине Инђија (у даљем тексту: Комисија), коју образује Општинско веће.

Комисија је састављена од стручних лица из области архитектуре, грађевинарства, правних и економских наука.

Број чланова, састав и мандат Комисије одређује се актом о образовању Комисије.

Задатак Комисије је да:

1. организује и спроводи јавни позив у складу са овом одлуком;
2. прегледа сваку приспелу пријаву и утврди да ли је благовремена и уредна;
3. сачини писани извештај о стручној оцени пристиглих пријава;
4. изврши рангирање приспелих пријава;
5. сачини предлог ранг листе пројеката и исту објави на званичној интернет

страници Општине;

1. одлучује по приговорима на предлог ранг листе у року прописаном овом

одлуком;

1. утврди предлог коначне ранг листе и достави је Општинском већу на

одлучивање.

**Члан 8.**

Учесници позива пријаву за учешће на јавном позиву подносе на јединственом обрасцу – „Пријавa за избор пројеката за бесповратно суфинансирање активности на уређењу фасада зграда“ који је саставни део ове одлуке.

Пријава из става 1. овог члана може се преузети са сајта општине Инђије или на писарници Општинске управе Општине.

Пријаве се подносе у затвореној коверти, директно на писарници Општинске управе општине Инђија или препорученом поштом на адресу: Општина Инђија, Комисија за избор пројеката за бесповратно суфинансирање активности на уређењу фасада зграда на територији општине Инђија, Цара Душана 1, 22320 Инђија, са назнаком "Пријава за избор пројеката за бесповратно суфинансирање активности на уређењу фасада зграда".

Рок за подношење пријаве је 15 дана од дана објављивања јавног позива на званичној интернет страници Општине.

**Члан 9.**

Комисија је дужна да у року од пет дана од дана истека рока за подношење пријава изврши отварање поднетих пријава.

Пријаве које су поднете након истека рока за подношење пријаве, сматраће се неблаговременим и исте неће бити предмет разматрања Комисије.

Пријаве уз које није достављена комплетна документација, сматраће се непотпуним и неће бити рангиране.

Најкасније у року од 30 дана од дана истека рока за подношење пријава, Комисија је дужна да сачини предлог ранг листе пројеката и исту објави на званичној интернет страници Општине.

Подносиоци пријава, у року од три дана од дана објављивања предлога ранг листе на званичној интернет страници Општине, имају право увида у документацију коју су доставили остали учесници јавног позива, као и у поступак рада и начин рангирања пристиглих пријава од стране Комисије.

На објављени предлог ранг листе, сваки учесник јавног позива има право приговора Комисији у року од осам дана, од дана објављивања на званичној интернет страници Општине.

**Члан 10.**

Рангирање и избор пројеката који се суфинансирају у складу са одредбама ове Одлуке врши се применом следећих критеријума:

1. процена хитности интервенције;
2. статус, односно намена зграде;
3. да ли су раније коришћена средства буџета Општине Инђија и да ли је

подносилац пријаве испоштовао предвиђене обавезе;

1. број власника посебних делова зграде;
2. раније интервенције на згради.

Мерила за доделу средстава вршиће се на следећи начин:

1. процена хитности интервенције:

* хитна интервенција 30 бодова
* потребна интервенција, али није хитна 15 бодова

1. статус, односно намена зграде:

* зграда која представља споменик културе у смислу закона којим се уређује

заштита културних добара 20 бодова

* стамбена зграда и стамбено пословна зграда 15 бодова

1. да ли су раније коришћена средства буџета Општине Инђија и да ли је

подносилац пријаве испоштовао предвиђене обавезе:

* ако нису коришћена средства Општине 15 бодава
* ако су средства коришћена и све обавезе испоштоване 10 бодова

1. број власника посебних делова зграде:

* преко 20 посебних делова 15 бодова
* од 10 до 20 посебних делова 10 бодова
* до 10 посебних делова 5 бодова

1. раније интервенције на згради:

* зграда на којој се нису предузимали радови на уређењу фасаде, или су се предузимали пре 1990. године 20 бодова
* зграда на којој су се предузимали радови на уређењу фасаде у периоду од 1991. године до 2010. година 15 бодова
* зграда на којој су се предузимали радови на уређењу фасаде у периоду после 2011. године 5 бодова

Максималан број бодова који сe може доделити пројекту је 100.

Подносилац уз пријаву доставља и доказ о испуњености критеријума из става 1. овог члана.

У случају да два или више пројеката буду вреднована са истим бројем бодова, предност у додели средстава има пројекат који је добио више бодова по основу хитности, а за случај да су пројекти добили исти број бодова по основу хитности, предност има пројекат који је добио више бодова по основу статуса објекта.

Средства за суфинансирање пројеката додељују се пројектима који испуњавају услове прописане овом одлуком, а до висине укупно одобрених средстава у буџету Општине.      

**Члан 11.**

Комисија у року од осам дана од дана истека рока за приговор, односно одлучивања по приговору, сачињава Извештај о стручној оцени пристиглих пријава и утврђује предлог коначне ранг листе подносилаца пријава о додели средстава за бесповратно суфинансирање активности на уређењу фасада зграда и доставља их Општинском већу на даљи поступак и усвајање.

Општинско веће, на основу коначне ранг листе, доноси одлуку о додели средстава за бесповратно суфинансирање активности на уређењу фасада зграда.

Одлука обавезно садржи следеће податке за сваки пројекат посебно:

1) адресу на којој се зграда налази;

2) назив пројекта;

3) укупну вредност пројекта;

4) износ средстава који се финансира из буџета Општине;

5) укупан број додељених бодова;

6) друге податке на основу којих је извршено рангирање и др.

Одлука из става 2. овог члана доставља се свим подносиоцима пријава и објављује на званичној интернет страници Општине.

**Члан 12.**

Одлука Општинског већа је коначно и против ње се може покренути управни спор.

**Члан 13.**

На основу коначне Одлуке из члана 11. став 2. ове Одлуке, Председник општине закључује уговор са подносиоцем пријаве.

Уговором из става 1. овог члана уређују се међусобна права, обавезе и одговорности уговорних страна.

**Члан 14.**

Након потписаног уговора са подносиоцем пријаве и након уплате укупног учешћа подносиоца пријаве на наменски рачун за суфинансирање активности на уређењу фасада зграда, који ће бити отворен код Управе за трезор, надлежно Одељење општинске управе, у складу са Законом о јавним набавкама спроводи поступак јавне набавке за избор извођача радова.

Подносилац пријаве може добијати извештај о утрошку средстава и стању средстава на наменском рачуну за суфинансирање активности на уређењу фасада зграда.

Надзор над извршавањем уговорених радова врши стручно лице које одреди Општина и које испуњава услове у складу са Законом о планирању и изградњи, за вршење послова стручног надзора.

Трошкове који се односе на рад стручног надзора, сносе Општина и подносилац пријаве, сразмерно у висини у којој учествују у суфинансирању активности на одржавању фасада зграда.

Уговор о ангажовању надзора закључује Председник општине.

**Члан 15.**

Након избора извођача у поступку јавне набавке Председник општине закључује уговор између Општине, подносиоца пријаве и извођача радова.

Уговор о бесповратном суфинансирању активности на уређењу фасаде зграде нарочито садржи:

1) предмет уговора;

2) рок у ком се пројекат реализује;

3) укупну вредност пројекта;

4) износ средстава које се финансирају из буџета Општине;

5) износ средстава која се финансирају из буџета подносиоца пријаве;

6) начин обезбеђења средстава подносиоца пријаве;

7) начин и рокове плаћања;

8) начин прибављања аката у складу са Законом о планирању и изградњи;

9) друге податке од значаја за утврђивање међусобних права, обавеза и одговорности уговорних страна.

Надзор над извршавањем уговорених обавеза врши Општинска управа, Одељење за финансије.

**Члан 16.**

Све стручне и административно-техничке послове за потребе рада Општинског већа и Комисије, врши Општинска управа, Одељење надлежно за комунално стамбене послове.

**Члан 17.**

Ова одлука ступа на снагу осмог дана од дана објављивања у "Службеном листу општине Инђија."

СКУПШТИНА ОПШТИНЕ ИНЂИЈА

Број:401-534/2018-I Председник,

Дана:10. децембра 2018.године

Инђија Милан Предојевић

**ПРИЈАВA**

**ЗА ИЗБОР ПРОЈЕКАТА ЗА БЕСПОВРАТНО СУФИНАНСИРАЊЕ АКТИВНОСТИ НА УРЕЂЕЊУ ФАСАДА ЗГРАДА**

ПОДНОСИЛАЦ ПРИЈАВЕ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Контакт телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПОДАЦИ О ЗГРАДИ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПРИЛОЗИ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Инђији , \_\_\_\_\_\_\_\_\_\_\_\_\_ године

**ПОДНОСИЛАЦ ПРИЈАВЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

О б р а з л о ж е њ е

Правни основ за доношење Одлуке о бесповратном суфинансирању активности на уређењу фасада зграда садржан је у члану 61. став 5. Закона о становању и одржавању зграда („Службени гласник РС“, број 104/17) и члан 37. став 1. тачка 6. Статута општине Инђија („Службени лист општине Инђија“, број 9/13 – пречишћен текст и 7/18).

Чланом 61. тачка 5. Закона о становању и одржавању зграда регулисано је да јединица локалне самоуправе може донети одлуку којом предвиђа бесповратно суфинансирање активности на инвестиционом одржавању и унапређењу својстава зграде у ком случају јединица локалне самоуправе обезбеђује средства у буџету за учешће у пројектима финансирања ових активности и доноси одлуку којом прописује поступак доделе средстава, проценат учешћа и услове под којима јединица локалне самоуправе учествује у финансирању ових активности.

Чланом 37. став 1. тачка 6. Статута прописано је да Скупштина општине доноси прописе и друга општа акта.

Одлука о бесповратном суфинансирању активности на уређењу фасада зграда уређује бесповратно суфинансирање активности на уређењу фасада зграда на територији општине Инђија, поступак доделе средстава, као и проценат учешћа и услови под којима општина Инђија учествује у суфинансирању ових активности.

Чланом 2. Одлуке предвиђено је да Општина обезбеђује средства за суфинансирање активности на уређењу фасада зграда на територији Општине, за зграде које представљају споменик културе у смислу закона којим се уређује заштита културних добара и за зграде вишепородичног становања.

Чланом 3. је предвиђено да се средства за ову намену опредељују за сваку буџетску годину и да се суфинансирање врши на начин да општина за зграде које су споменици културе суфинасира износ од 90% од предрачуна потребних финансијских средстава, а за зграде вишепородичног становања суфинансира износ од 50%.

Чланом 4. је дефинисано да се радови на уређењу фасада зграда врше на зградама као архитектонским целинама, са материјалом и опремом који су идентични изворној фасади или слични материјалима који одговарају.

Члан 5 – 11. уређен је поступак доделе бесповратних средстава. Предвиђено је да се средства додељују на основу јавног позива, да јавни позив расписује Општинско веће, а да сам поступак по јавном позиву спроводи Комисија коју именује Општинско веће. Даље су предвиђени критеријуми и мерила на основу којих се врши вредновање пројеката за доделу. Чланом 9. је дефинисано да је Комисија дужна да у року од пет дана од дана истека рока за подношење пријава изврши отварање поднетих пријава. Комисија је дужна да након извршеног бодовања сачини предлог ранг листе пројеката и исту објави на званичној интернет страници Општине, на који учесници јавног позива могу поднети приговор. Регулисано је да о приговору одлучује Комисија.

Чланом 11. је дефинисано да одлуку о додели средстава за бесповратно суфинансирање активности на уређењу фасада доноси Општинско веће и одлука већа је коначна.

Даље је предвиђење да на основу Одлуке Председник општине закључује уговор са подносиоцем пријаве.

Чланом 14. је дефинисано да се новчана средства уплаћују на наменски рачун који се отвара код Управе за трезор, те да се спроводи јавна набавка за избор извођача радова.

Чланом 16. предвиђено је да све стручне и административне послове за потребе рада Општинског већа и Комисије врши општинска управа, Одељење надлежно за комунално стамбене послове.

Имајући у виду напред наведено предлаже се Скупштини општине Инђија да Одлуку о бесповратном суфинансирању активности на уређењу фасада зграда усвоји у тексту како је дат у материјалу.

Одељење за правне и скупштинске послове